Virallinen lehti nro C 138 , 04/05/1998 s. 0209



Ehdotus yhteiseksi toiminnaksi rikosasioissa annettavaan keskinäiseen oikeusapuun sovellettavista hyvistä toimintatavoista (13300/97 - C4-0069/98 - 98/0903(CNS)) Ehdotus hyväksyttiin seuraavin tarkistuksin: (Tarkistus 22) 1 artiklan 1 kohta >Alkuperäinen teksti> 1. Jokainen jäsenvaltio tallettaa Euroopan unionin neuvoston pääsihteeristöön 12 kuukauden kuluessa tämän yhteisen toiminnan voimaantulosta hyviä toimintatapoja koskevan lausuman muilta jäsenvaltioilta tulevien rikosasioissa annettavaa oikeusapua sisältävien pyyntöjen toimeenpanosta ja lähettämisestä muille jäsenvaltioille. >EP:n äänestyksessä hyväksytty teksti> 1. Jokainen jäsenvaltio tallettaa Euroopan unionin neuvoston pääsihteeristöön 6 kuukauden kuluessa tämän yhteisen toiminnan voimaantulosta hyviä toimintatapoja koskevan lausuman muilta jäsenvaltioilta tulevien rikosasioissa annettavaa oikeusapua sisältävien pyyntöjen toimeenpanosta ja lähettämisestä muille jäsenvaltioille. (Tarkistus 23) 1 artiklan 2 kohdan johdantokappale ja a ja b alakohta >Alkuperäinen teksti> Edellä 1 kohdassa tarkoitettuihin lausumiin sisältyvät seuraavat sitoumukset: >EP:n äänestyksessä hyväksytty teksti> Edellä 1 kohdassa tarkoitettuihin lausumiin sisältyvät ainakin seuraavat sitoumukset: >Alkuperäinen teksti> a) ilmoitetaan kaikkien todisteiden saamista koskevien avunpyyntöjen vastaanottamisesta ja pyyntöjen toimeenpanoa koskevista kirjallisista kyselyistä, >EP:n äänestyksessä hyväksytty teksti> a) ilmoitetaan kirjallisesti kaikkien todisteiden saamista koskevien avunpyyntöjen vastaanottamisesta ja pyyntöjen toimeenpanoa koskevista kirjallisista kyselyistä, >Alkuperäinen teksti> b) tässä kohdassa tarkoitettuja pyyntöjä ja tiedusteluja vastaanotettaessa pyynnön esittäneille viranomaisille toimitetaan pyynnön toimeenpanemisesta vastaavan viranomaisen nimi ja yhteystiedot, kuten puhelinnumero, telekopionumero ja 24 tuntia vuorokaudessa toimivat yhteysnumerot, >EP:n äänestyksessä hyväksytty teksti> b) tässä kohdassa tarkoitettuja pyyntöjä ja tiedusteluja vastaanotettaessa pyynnön esittäneille viranomaisille toimitetaan välittömästi pyynnön toimeenpanemisesta vastaavan viranomaisen nimi ja yhteystiedot, kuten puhelinnumero, telekopionumero ja 24 tuntia vuorokaudessa toimivat yhteysnumerot, (Tarkistus 24) 1 artiklan 3 kohta >Alkuperäinen teksti> 3. Lausuman tehneet jäsenvaltiot voivat muuttaa kaikkia tämän artiklan mukaisesti toimitettuja lausumia lisälausumalla, joka talletetaan Euroopan unionin neuvoston pääsihteeristöön, tämän kuitenkaan rajoittamatta 2 kohdan soveltamista. Kaikkien lisälausumien tarkoituksena on oltava parantaa edelleen toimintatapoja rikosasioissa annettavaa oikeusapua koskevien pyyntöjen toimeenpanossa. >EP:n äänestyksessä hyväksytty teksti> 3. Lausuman tehneet jäsenvaltiot voivat muuttaa kaikkia tämän artiklan mukaisesti toimitettuja lausumia lisälausumalla, joka talletetaan Euroopan unionin neuvoston pääsihteeristöön, tämän kuitenkaan rajoittamatta 2 kohdan soveltamista. Kaikkien edellistä lausumaa muuttavien lisälausumien tarkoituksena on oltava parantaa edelleen toimintatapoja rikosasioissa annettavaa oikeusapua koskevien pyyntöjen toimeenpanossa 20 päivänä huhtikuuta 1959 tehdyn keskinäistä oikeusapua rikosasioissa koskevan eurooppalaisen yleissopimuksen 1 artiklan 1 kohdan hengessä. >Alkuperäinen teksti> >EP:n äänestyksessä hyväksytty teksti> 3a. Kaikki tämän artiklan mukaisesti talletetut lausumat sekä kohdassa 3 tarkoitetut lisälausumat on heti annettava Euroopan oikeudellisen verkoston käyttöön. (Tarkistus 25) 2 artikla >Alkuperäinen teksti> Jäsenvaltiot valvovat 1 artiklan mukaisesti tekemiensä sitoumusten noudattamista ja aikaa, joka kuluu muilta jäsenvaltioilta tulevien avunpyyntöjen toimeenpanoon, ja asettavat sitoumusten noudattamisen parantamista ja pyyntöjen toimeenpanoon vaadittavan ajan lyhentämistä koskevia tavoitteita, sanotun kuitenkaan rajoittamatta neuvoston ... päivänä joulukuuta 1997 hyväksymää kansainvälisten sitoumusten noudattamista ja täytäntöönpanoa kansallisesti koskevaa arviointijärjestelmää. Jäsenvaltiot tallettavat joka vuosi viimeistään 1 päivänä huhtikuuta Euroopan unionin neuvoston pääsihteeristöön seurannan tuloksia koskevan vuosikertomuksen. Kunkin jäsenvaltion ensimmäinen vuosikertomus on talletettava viimeistään 1 päivänä huhtikuuta [1999], ja sen on katettava ajanjakso 1 artiklan 1 kohdan mukaisesti jäsenvaltion ensimmäisen lausuman tallettamisesta 1 päivään tammikuuta [1999]. >EP:n äänestyksessä hyväksytty teksti> Jäsenvaltiot laativat vuosittain 1 artiklan mukaisesti tekemiensä sitoumusten noudattamista koskevan kertomuksen, joka sisältää luetteloita ja tilastoja muilta jäsenvaltioilta tulevien avunpyyntöjen toimeenpanosta ja mahdollisesti ilmoituksen sitoumusten ja oikeusaputoimien toimeenpanoon vaadittavan ajan noudattamisen parantamista koskevia tavoitteita, sanotun kuitenkaan rajoittamatta neuvoston ... päivänä joulukuuta 1997 hyväksymää kansainvälisten sitoumusten noudattamista ja täytäntöönpanoa kansallisesti koskevaa arviointijärjestelmää. Jäsenvaltiot tallettavat tämän kertomuksen joka vuosi viimeistään 1 päivänä huhtikuuta Euroopan unionin neuvoston pääsihteeristöön, joka antaa sen heti Euroopan oikeudellisen verkoston käyttöön. Kunkin jäsenvaltion ensimmäinen vuosikertomus on talletettava viimeistään 1 päivänä huhtikuuta [1999], ja sen on katettava ajanjakso 1 artiklan 1 kohdan mukaisesti jäsenvaltion ensimmäisen lausuman tallettamisesta 1 päivään tammikuuta [1999]. (Tarkistus 26) 3 artiklan otsikko >Alkuperäinen teksti> Euroopan oikeudellinen verkosto >EP:n äänestyksessä hyväksytty teksti> Euroopan oikeudelli sen verkoston kertomus (Tarkistus 27) 3 artikla >Alkuperäinen teksti> Euroopan unionin neuvoston pääsihteeristö toimittaa 1 artiklassa tarkoitetut lausumat ja 2 artiklassa tarkoitetut kolme kertaa vuodessa tehtävät kertomukset Euroopan oikeudelliselle verkostolle heti, kun ne on talletettu. >EP:n äänestyksessä hyväksytty teksti> Euroopan oikeudellinen verkosto laatii vuosittain 1. heinäkuuta mennessä neuvostolle Euroopan unionin tilannetta koskevan yleiskertomuksen, jossa arvioidaan kansallisia kertomuksia 1 artiklassa tarkoitettuihin lausumiin verrattuina, toimittaa oikeusavun toimivuutta rikosasioissa koskevia tilastotietoja ja esittää suosituksia. >Alkuperäinen teksti> >EP:n äänestyksessä hyväksytty teksti> Euroopan oikeudellisen verkoston vuosikertomus annetaan jäsenvaltioiden käyttöön, ja nämä voivat toimittaa neuvoston pääsihteeristöön muistutuksia ja huomautuksia, ja kertomus välitetään myös tiedoksi komissiolle ja Euroopan parlamentille. Lainsäädäntöpäätöslauselma, johon sisältyy Euroopan parlamentin lausunto ehdotuksesta yhteiseksi toiminnaksi rikosasioissa annettavaan keskinäiseen oikeusapuun sovellettavista hyvistä toimintatavoista (13300/97 - C4-0069/98 - 98/0903(CNS))(Kuulemismenettely) Euroopan parlamentti, joka - ottaa huomioon neuvoston ehdotuksen (13300/97 - 98/0903(CNS)), - neuvoston kuultua sitä Euroopan unionista tehdyn sopimuksen K.6 artiklan toisen kohdan mukaisesti (C4-0069/98), - ottaa huomioon työjärjestyksensä 58 artiklan, - ottaa huomioon kansalaisvapauksien ja sisäasiain valiokunnan mietinnön ja oikeusasioita ja kansalaisten oikeuksia käsittelevän valiokunnan lausunnon (A4-0122/98); 1. Hyväksyy neuvoston ehdotuksen parlamentin tekemin tarkistuksin; 2. Pyytää neuvostoa muuttamaan ehdotustaan vastaavasti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää tulla kuulluksi uudelleen, jos neuvosto aikoo tehdä huomattavia muutoksia ehdotukseensa; 5. Kehottaa puhemiestään välittämään tämän lausunnon neuvostolle ja komissiolle.